**4-апта. Лексикалық тақырып: Жеке тұлғаның дамуы**

**1 . Мәтінді оқып шығыңыз.**

Адамгершілік әліппесі

 Әр ұлттың өзіне тән ғасырлар бойы қалыптасып, ұрпақтан ұрпаққа жалғасын тауып келген ұлттық психологиялық ерекшелік бар. Сондықтан барлық халықтың мақсаты - өзінің ұрпағына тәрбие беруде күнделікті айналысатын шаруашылығын, шұғылданатын кәсібін ұлттық психологиялық арнада ұйымдастырып, рухани адамгершілік тәрбиесімен ұштастыра білу.

 Адамгершілік тәрбиесі - белгілі бір мақсатқа негізделген көзқарасты, сенімді, парасатты, мінез-құлық дағдылары мен әдептерді қалыптастырумен және адамгершілік сезімді, ұлттық сананы, қарым- қатынасты дамытуда, жалпы адамзаттық құндылықтарды тиімді пайдалануға бағытталған жалпы адамзаттық тәрбиенің құрамдас бір бөлігі. Адамгершілік тәрбиесінің бүкіл жүйесі гуманистік мазмұнға толы, имандылық негізде жеке адамның жан-жақты дамып жетілуіне бағытталған.

 Адамгершілік тәрбие мәселесі негізінен ұлттық психологиялық ерекшеліктерге сүйене отырып, тәрбие берудің әдістемелік жолдарын қарастырады.

– Ұлттық дәстүрлер арқылы оқу-тәрбие үрдісінде адамның бойында рухани мәдениетті қалыптастыру.

– Ұлттық дәстүрлер арқылы адамның психологиялық ерекшеліктерін зерттеп, дамыту.

– Салт-дәстүр негізінде, ұлттық психологиялық ерекшеліктерді ескере отырып, рухани-адамгершілік құндылықтарына тәрбиелеу.

–Ұлттық дәстүр арқылы психологиялық ерекшеліктерді ескере отырып, дүниедегі бағалы рухани байлықты жеке тұлғаға дарыту.

 Адам - тарихи үрдістің субъектісі. Ол барлық әлеуметтік қозғалыстар мен қимыл- әрекеттердің негізі, өлшемі және мақсаты, жер шарындағы небір ғаламат табыстардың қайнар көзі, ақыл-ой туындыларының құдіретті иесі. Адам дегеніміз – еңбек әрекетімен шұғылдана алатын, әлеуметік қатынастарға түсетін, өзара байланыс жасайтын жеке тұлға. Адамның түрт түрлі өлшемі бар: биологиялық, психологиялық, педагогикалық, әлеуметтік. Бұл өлшемдер өзара байланысты. Осы төрт өлшемде байланысты адамның бойындағы кісілік тұлғалық қасиеттері үш дәрежеге бөлінеді:

-әр адамның өзіне тән психологиялық ерекшеліктері болады, өмір сүру ортасына байланысты адамдар бір-біріне ұқсамайды.

– адам әртүрлі елдердің, тарихи дәуірдің, материалдық-рухани мәдениеті мен жетістіктерінен үлгі алады. Оған әлеуметтік, этикалық, ұлттық ортасы әсер етеді. Сонымен қатар, дәуірге, қоғамға, тарихи ортаға байланысты. Қалыптасқан білім және тәрбие жүйесінен сабақ алады. Осының бәрі адамның ішкі жан дүниесіне әсер етеді.

– адам - адамзат қауымының мүшесі. Шыққан нәсіліне, туысына, ұлтына, туған жеріне тәуелсіз, барлық адамдарда ортақ адамгершілік қасиеттер болады: батырлық, ерлік, сатқындық, мейірімділік, қатігезділік, әділдік т.б. Осы рухани-псхологиялық қасиеттерді адам бойында қалыптастыратын –тәрбие. Халық батыры Бауыржан Момышұлы: «Біздің тарихымыз батырға бай тарих, халқымыз батырларды биік дәріптеп, азаматтық пен кісіліктің символы, үлгісі ретінде санаған. Батырлық, ерлік деген ұрпақтан ұрпаққа ата дәстүрі болып қала бермек. Өткенін білмеген, онан тәлім-тәрбие, ғибрат алмаған халықтың ұрпағы- тұл, келешегі – тұрлаусыз. Біздің қазақ халқы – батыр халық» – деген.

 Демек, рухани-психологиялық қасиеттердің бірі – батылдық болса, ол тәрбиеден бастау алады. Әр халық өзінің ержүрек батырларын, олардың елін, жерін қорғана батыл істерін мақтан етіп, үлгі-өнеге алған. Өлең-жыр, дастандарына, аңыз әңгімелеріне қосқан. Елінің ертеңі - елін-жерін қорғаған батыр ұлдарының есімдерін есте ұстаған.Сондықтан, оқу-тәрбие барысында, тәлім-тәрбие сабақтарында халқын, елін қорғап, жерін жауға бермей, ұлан-байтақ жерлерін жаудан сақтаған батырлардың ерлігін дәріптеп, құрметтей білуіне, бастысы сол қасиеттерді бойына сіңіруге үйретуіміз керек.

 Халықтың ғасырлар бойы қалыптасқан тәрім-тәрбие ісінде, ұлт ағартушыларының,қайраткерлерінің, қаһармандарының өмірі мен ерлік істерінің тарихы, даналық сөздері – адамгершілік тәрбие беруде үлкен рөл атқарады. Сондықтан даналардан шыққан асыл сөздің төркінін тауып, орнымен іске асыру қажет.

 Адамгершілік- адамның рухани арқауы. Моральдық жағынан кіршіксіз таза болу дегеніміз - адамгершіліктің асқар шыңы. Адам қоғамда өзінің жақсы адамгершілік қасиеттерімен, қайырымдылығымен, адалдығымен ардақталады.

 Адамның іс әрекет барысында бір-бірімен байланыс жасайтын қарым -қатынас түрлері:

– Материалдық қарым-қатынасы – іс-әрекет нәтижесі барысында заттармен алмасу.

– Мотивациялық (септілік) қарым–қатынасы біліммен алмасу.

– Кондициондық қарым-қатынасы адамның психологиялық физиологиялық жағдайы.

– Әрекеттік қарым-қатынасы –көзқарасты білдіру, хабарлама беру.

 Адамдар арасындағы қарым-қатынас мәдениеті - рухани қоғамдастықтың нәтижесі. Толып жатқан түсінбеушіліктің, түрлі қайшылықтардың болуы дұрыс қарым-қатынас жасай алмауынан болады. Адамгершілік қасиеттердің адам бойынан танылатын, оның адамның өмір сүріп ортасында сынға түсетін, бағаланатын және үлгі бере алар кезі іште жатып көрінбейді, қарым-қатынас барысында айқындалады. Ғұлама, философ әл-Фараби өз еңбегінде адамдар арасындағы қарым-қатынас мәселелерін қарастырған. Адамдардың ойлы, парасатты болуының қажеттілігі «адам» деген ардақты атақты алып жүрудің өзі бақыт екенін айтқан. Қазақ халқының ағартушылары А.Құнанбаев, Ы.Алтынсарин, Ш.Уалиханов т.б. өз еңбектерінде адам арасындағы қарым-қатынас мәселесін философиялық, психологиялық, педагогикалық тұрғыда қарастырған, адамгершілік мәселелерін пайымдаған. А.Құнанбаев адамдар арасындағы қарым-қатынастың бірі- адамгершілік мәселесіне тоқталған. Абай этикасында Ар, Намыс, Ұят - ең негізгі ұғымдар. Бүл ұғымдардың мәні, мазмұны, ішкі сыры тек адамның өзімен-өзі кеңескенде, өзінің ішкі жан дүниесіне үңілгенде ғана мағынасы ашылатын, айқындалатын ұғымдар. Осындай мәнді моральдық, адамгершіліктің этикалық категорияларын - өз шығармашылығының өзегі, түйіні, тамыры етеді.

 Адамгершілік дегеніміз – қоғамның, өмірдің объективтік заңдылықтарына сәйкес адамдар арасындағы қарым-қатынасты реттеуге негіз болып табылатын, талапқа сай белгілі бір гуманистік принциптерді біріктіретін жалпы адамзаттық ұғым. Адамгершілік қоғамдық сананың басты белгілері болғандықтан, адамның мінез құлқы, іс-әрекеті, қарым-қатынасы, көзқарасы, арқылы сипатталады (әдептілік, мейірімділік, қайырымдылық, сыйластық т.б.) Адамгершілік – әлеуметтіліктің биік шыңы, адам ұрпағының негізін қалаушы, халық мәдениеті, басқадан айырмашылығы- адамның рухани байлығы мәңгілік өзімен жасасып қала бермек.

 (baribar.kz өңделген)

1. **Мәтінді оқып шығып, төмендегі тест тапсырмаларын орындаңыз.**

**1. Мәтіндегі негізгі ойды білдіретін сөйлем бар қатарды белгілеңіз**

А) Қазақ халқының ағартушылары А.Құнанбаев, Ы.Алтынсарин, Ш.Уалиханов т.б. өз еңбектерінде адам арасындағы қарым-қатынас мәселесін философиялық, психологиялық, педагогикалық тұрғыда қарастырған, адамгершілік мәселелерін пайымдаған.

В) Әр халық өзінің ержүрек батырларын, олардың елін, жерін қорғана батыл істерін мақтан етіп, үлгі-өнеге алған.

С) Адам дегеніміз – еңбек әрекетімен шұғылдана алатын әлеуметік қатынастарға түсетін, өзара байланыс жасай алатын жеке тұлға.

Д) Барлық халықтың мақсаты - өзінің ұрпағына тәрбие беруде күнделікті айналысатын шаруашылығын, шұғылданатын кәсібін ұлттық психологиялық арнада ұйымдастырып, рухани адамгершілік тәрбиесімен ұштастыра білу.

**2. Мәтінде келтірілген Бауыржан Момышұлының нақыл сөзі адам бойындағы қай қасиет жайында айтылған**

А) мейірімділік

В) әдептілік

С) ерлік, батырлық

Д) қарапайымдылық

**3. Адамның іс-әрекет барысында байланыс жасайтын қарым-қатынастың қанша түрі белгілі**

А) екі

В) үш

С) төрт

Д) бес

**4. Биологиялық, психологиялық, педагогикалық, әлеуметтік деп бөліп көрсету, бұл –**

А) шыққан нәсіліне, өскен жеріне, денсаулығына байланысты бөліну

В) өзара байланысты адамның төрт түрлі өлшемі

С) адамдардың тәлім-тәрбие алудағы ескеретін қасиеттері

Д) географиялық ортасына байланысты классификациялау

**2. Сөйлемдерді мәтіндегі ой бойынша сын есімдермен толықтырыңыз**

Адамгершілік тәрбиесінің бүкіл жүйесі \_\_\_\_\_\_\_\_ мазмұнға толы, имандылық негізінде жеке адамның жан-жақты дамып жетілуіне бағытталған. Адам - \_\_\_\_\_\_\_ үрдістің субъектісі. Ол барлық әлеуметтік қозғалыстар мен қимыл- әрекеттердің негізі, өлшемі және мақсаты, жер шарындағы небір \_\_\_\_\_\_\_\_\_ табыстардың қайнар көзі, ақыл-ой туындыларының \_\_\_\_\_\_\_\_\_\_ иесі. . Шыққан нәсіліне, туысына, ұлтына, туған жеріне \_\_\_\_\_\_\_\_\_ , барлық адамдарда ортақ адамгершілік қасиеттер болады. Адамдардың \_\_\_\_\_\_\_, \_\_\_\_\_\_\_\_\_болуының қажеттілігі «адам» деген ардақты атақты алып жүрудің өзі бақыт екенін айтқан. Адамгершілік – әлеуметтіліктің \_\_\_\_\_\_\_ шыңы, адам ұрпағының негізін қалаушы, халық мәдениеті.

Қажетті сөздер: биік, парасатты, гуманистік, құдіретті, тәуелсіз, ойлы, тарихи, ғаламат.

**3. Мәтін бойынша берілген ақпараттардың қайсысы дұрыс**

|  |  |  |
| --- | --- | --- |
| Әр ұлттың өзіне тән ғасырлар бойы қалыптасып, ұрпақтан ұрпаққа жалғасын тауып келген ұлттық психологиялық ерекшелік бар | **Д** | **Б** |
| Адам – қолдан жасалған үрдістің субъектісі | **Д** | **Б** |
| Адамның іс әрекет барысында бір-бірімен байланыс жасайтын қарым қатынас түрлері бесеу. | **Д** | **Б** |
| Батырлық, ерлік қасиеті жайында Халық батыры, Кеңес Одағының батыры, жазушының цитатасы келтірілген. | **Д** | **Б** |
| Толып жатқан түсінбеушіліктің, түрлі қайшылықтардың болуы дұрыс қарым-қатынас жасай алмауынан болмайды. | **Д** | **Б** |
| Мәтінде ғұлама ғалым, халық ағартушыларының есімдері аталған | **Д** | **Б** |
| Абай этикасында Ар, Намыс, Ұят - ең негізгі ұғымдар | **Д** | **Б** |

**4. Сөйлемдегі сөздерді орын тәртібіне сәйкес орналастырыңыз**

|  |
| --- |
| *орнымен / асыл сөздің / сондықтан / іске асыру қажет / төркінін тауып /*  */ даналардан шыққан* |
|  |
| *өз еңбегінде / қарым-қатынас мәселелерін / ғұлама,философ / қарастырған*  */ Әл-Фараби / адамдар арасындағы*  |
|  |
| *кіршіксіз таза / адамгершіліктің/ болу дегеніміз - / асқар шыңы /*  */ моральдық жағынан*  |
|  |
| *әлеуметтік қатынастарға / еңбек әрекетімен / түсетін /өзара байланыс /* *жеке тұлға / шұғылдана алатын / адам дегеніміз / жасайтын* |
|  |
|  *қарым-қатынас мәдениеті / адамдар арасындағы / нәтижесі /*  */ рухани қоғамдастықтың* |
|  |

**5. «**Түспен ажырату» немесе «Кімде қандай қасиет бар». Ұлт болып бөлінгеніне қарамастан, барлық халыққа ортақ әр жануардың мінез типі қалыптасқан. Мысалы, ит және иесіне берілгендік, адалдық, түлкі және айлакерлік, қоян және сужүрек, түйе және тәкаппарлық т.б. Сол секілді ойынның мақсаты адамның мінез-құлқын бояумен көрсетіп, жағымды, жағымсыз жақтарын түспен ажырату. Себебі адамгершілік мінезбен қалыптасып өрбиді.

 Студенттер адамның қасиеттерін кемпірқосақ тәрізді етіп бояйды. Қандай қасиетті қай түспен бояуды өзі шешеді. Слайдта көрсетілген түсті таңдау арқылы соған сәйкес келетін қасиетті топтағы өзі немесе өзгеге , кімге сай келетінін я келмейтінін айтып түсіндіруі қажет. Бұл тапсырма арқылы түстер психологиясын әрі топтағы оқушылар бір-бірінің бойындағы қасиеттерін біліп, тани түседі. ( 9-17 слайд)

6. «Өзің жалғастыр...» Төменде берілген өлең шумақтарында айтылған адамгершілік қасиеттерін атап, сол бойынша жағдаяттық тапсырма ойлап табыңыз.

Апаң сенің базардан

Алма сатып әкелді.

Ең үлкенін, жақсысын

Саған таңдап әперді

 Не деу керек?

* \_\_\_\_\_\_\_\_\_\_ (РАҚМЕТ) -Сыпайылық

Балалар жүр көшеде,

Естіледі айқай-шу.

Сен де шықтың, көршіңді

Қағып кеттің байқамай.

 Не деу керек?

* \_\_\_\_\_\_\_\_\_\_ ( Кешіріңіз)-Кішіпейілділік

Осы келген бетіңде

Допты қудың, жарыстың.

Көшенің сол шетінде,

Кезікті бір танысың.

 Не деу керек?

* \_\_\_\_\_\_\_\_\_\_ (Сәлеметсіз бе!)-Әдептілік

Осы секілді адамгершілік қаситтерге тәрбиелейтін жағдаяттық тапсырмаларды ойдан шығарып, оның жалғасын табуды не шешімін шығаруды тапсырыңыз. Мәселен,

Мақсат сабаққа кешіккенін енді ғана ұқты...

Айнұр досын ренжітіп алғандай болды...

Оспан ағасына бір нәрсені айтуды ұмытып кетті...

**2. Мәтінді оқып шығыңыз.**

 Мәдениет пен білімнің байланысы

 1. Ұлттық тәрбиенің өлмес негізі, рухани күші оның өмір сүру болмысынан туындаған өзіндік ұлағаты, тәжірибесінің молдығы, рухани мұрасының тереңдігі мен өнегелігінде жатыр. Қазақ қашанда ұрпағының толыққанды тұлға болып қалыптасуына атсалысып жырлары, әпсаналары, ертегілері арқылы бала кезінен ұлттық тәрбиені бойына сіңіріп отырған. Жеке адам туралы сөз болғанда, жеке адам — көптің бірі, ол әлі тұлға емес. Осы мағынада алғанда «жеке адам» және «тұлға» ұғымдары көлем жағынан да, мазмұны жағынан да бір-бірінен қарама-қарсы болып табылады. Жеке адам ұғымында адамның жекеше ерекше түрі, сапасы бейнеленбейді, сондықтан оның мазмұны аз болады, бірақ өте көлемді, өйткені әрбір адам-индивид. Әр адам өзінше жеке тұлға. Жеке адам болу дегеніміз — азаматтың адам ретінде сезіну, сан ғасырлар бойы халық тәжірибесі туғызған рухани мәдениеттің мәңгілік игіліктерін бойына дарытып, осы игіліктерді еңбекке, әлеуметтік мәнді қызметке, қоғамдық өмірге, адамдар қатынасы, күнделікті тұрмысқа енгізу. Адам немесе жеке тұлға өзінің сана-сезімін, көзқарасын, рухани-саяси дүниетанымын үнемі білім мен еңбектің арқасында жетілдіріп отыруы керек. Жеке тұлғаның ең маңызды белгілері — оның саналылығы, жауапкершілігі, бостандығы, қадір-қасиеті, даралығы. Жеке тұлғаның маңыздылығы оның қасиеттері мен іс-әрекеттерінде қоғамдық тенденцияларының, әлеуметтік белгілер мен қасиеттердің айқын және өзіне тән ерекшелігінің көрініс табуы, оның іс-әрекетіндегі шығармашылық қасиетінің деңгейі арқылы анықталады. Осы орайда «адам», «жеке тұлға» деген ұғымдардың қатары «даралық" деген ұғымымен толықтырылуы қажет. Жеке тұлғаның дара ерекшеліктері оның жас ерекшеліктерімен тығыз байланыста болады. Даралық ұғымы бір адамды басқа бір адамнан, бір тұлғаны басқа бір тұлғадан ажыратып, оған өзіне тән сұлулық мен қайталанбас қасиеттерден тұрады. Бүкіл адамзат тегіне тән, жалпы белгілермен қатар, оның өзгелерден ерекшеленетін өздеріне тән қасиеттері бар. Әлем әрқашан түрлі дауыстар, түрлі үндерден тұрады. Бір-біріне даралығы жағынан ұқсамайды әр адамның бойы, түрі, салмағы, дене бітімі, әлеуметтік дамуының интеллектуалдық деңгейі, психологиялық қатпары, рухани мәдениеттің әр түрлі-деңгейі сияқты ерекшеліктер болып табылады. Адам дүниедегі ең басты құндылық. Құндылықтар оның қоршаған дүниеге қатысты ұстанымдары мен қатынасын қалыптастыру, күрделі әрі өзгермелі әлемде бағыт-бағдарын айқындауға әсер етеді.

 2. Қазақ қоғамының өмір сүру салтында құндылықтарды жоғары бағалау, жас ұрпақты соған баулу дәстүрге айналған. Тұлғаның рухани өлшемі адамгершілік қасиеттерімен анықталады және ол адам тұлғасының даму-деңгейінің көрсеткіші болып табылады. Қазақ халқының ұлы, ағартушысы Ыбырай Алтынсарин өзінің еңбектерін ана тілінде жазып, «бала тәрбиесі оның табиғи ортасы мен халқының салт-дәстүрі рухында тағлым болса, оның сана-сезімінің дамып, жетілуі-де ұлты мен халқына қызмет ететін көкірегі ояу, тұлға болып өседі» деп ой түйіндеген. Еңбекті сүю, үлкенді құрметтеу, мейрімділікке, кішіпейлдікке сияқты қасиеттерді жастарға түсінікті болатындай еңбектері арқылы жеткізе білді. Ақын Абай Құнанбаевтың эстетикалық және этикалық мәселелер жөніндегі ой-пікірлері сол кездегі қоғамдық ойдың үлкен белесі болып табылады. Оның шығармаларындағы басты тақырыптарының бірі моральдық мәселелер болып табылады. Адамгершілік адамның тұлғалық сипаты болып саналады да, мейірімділік, парасаттылық, адалдық, шыншылдық, әділдік, еңбек сүйгіштік, ұжымдылық деген қасиеттерді біріктіреді. Абай шығармашылығының негізгі өзегі — адамның адамгершілік, ар-ұяты, ақылдығы болып келеді. Адамгершілік мінез негіздерінің астарында жалпы адамдық пен ұлттық құндылықтар бірігіп, адамдардың рухани мәдениетін жүзеге асыратыны белгілі. Адам үшін жаудың үлкені оның өзінің бойындағы нәпсілік басылымдықтары болып табылады. Егер адам өзінің нәпсісін игеріп, оны руханилығымен көмкеріп отырса, онда оның рухы тазарады, халықтың ішкі бірлігі нығайып, адамға бауырмал бола түседі. Сондықтан келер ұрпақтың болашағы үшін толыққанды жетілген тұлға болып қалыптасудың маңызы өте зор. Жастардың бойында ең маңызды деген моральдық нормалар, әдет-ғұрып, адамгершілік, ар-ождан, адамға ізгілік әкелетін рухани құндылықтар және адами қасиеттерге тәрбиелеу алдыңғы қатар ұрпақтың елшісінде деген ойға жетелейді.

**1. Миға шабуыл әдісі арқылы төмендегі сұрақтарға жауап беріңіз**

1. «Мәдениет» деп нені түсінесің?

2. «Білім» деген ұғымға нелер кіреді?

3. Сенің ойыңша, осы екі ұғымды нелер біріктіреді, ұқсастығы, байланысы қандай?

Өз ойыңды Эйлер-Венн диаграммасы арқылы сызып көрсет, шеңбердің ішіне олардың айырмашылығы (сипаттамасы), ал қиылысқан тұсына ұқсастығы жазылады.

**2. Артық әріпті тап. Сол арқылы мәтіннің тірек сөздерін тізіп жаз.**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

**Д , А, А, И, М А, М, Ұ, Ғ М, Л, Т Р, А, Л, А, Д, Т, Ы, Қ, З**

|  |  |  |  |
| --- | --- | --- | --- |
|  |  |  |  |

|  |  |  |  |  |
| --- | --- | --- | --- | --- |
|  |  |  |  |  |

**Р, Х, А, А, И, У, Й, Н Қ, Қ, Н, Ы, А, Ы, Ұ, Д, С, Л**

|  |  |  |  |  |  |
| --- | --- | --- | --- | --- | --- |
|  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

 **М, А, Н, Д, Ә, Е, Т, Е ,И Р, О, Ь, Қ, Д, Н, М, А, Л, Ы**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

 **3. Мәтіннің тірек сөздерін пайдалана отырып, көрсетілген қатарларды абзац нөмірімен сәйкестендір**

|  |  |
| --- | --- |
| Құндылық, рухани мәдениет, бағалау, мәдениет, даму деңгейі, қажеттілік, сана  | **3** |
| Қазақ халқы, адамгершілік, руханилық, жас ұрпақ, ұлттық құндылық, моральдық нормалар, мәселелер, қалыптасу | **1** |
| Тәрбие, жеке адам, даралық, жеке тұлға, ерекшелік, қасиеттер, іс-әрекет, ажырату, белгілер  | **2** |

**4.** *«Білімдімен дос болсаң,*

 *Сасқанда ақылын айтар.*

 *Білімсізбен дос болсаң,*

 *Топ ішінде бетің қайтар»*

*Білімді тар ұғымда білімі бар адам деп, ал кең мағынада көргенді, ақыл-парасаты мол, білімді, жақсы мінезді адам деп білеміз. Бұл мақалдағы «білімді» осы екіншіге сәйкес келеді. Ал «білімсіз» дегендер білімдіге қарама-қарсы адамдар, адамгершілігі төмен адамды білімсіз дейді. Абай : «... білімсізге қылған жақсылық өзі адамды бұзады» дейді емес пе?!*

**«ПОПС» формуласы бойынша жоғарыда айтылған ойды оқып, «Білімді адам мен білімсіз адам сипаттамасы» тақырыбында өз ойларыңды жазыңыз.**

**Бірінші сөйлем.** Менің ойымша, ....

**Екінші сөйлем.** Себебі, оны былай түсіндіремін...

**Үшінші сөйлем.** Оған мынадай дәлел келтіремін...

**Төртінші сөйлем.** Осыған байланысты мынадай қорытындыға келдім...

**5.** **Ребусты шешіп, жасырылған мақалды оқыңыз. (25-26-слайд)**

(Білім – гауһар, бағасы жоқ,

Надандық – кесел, дауасы жоқ)

**6. А.Ақтанбердінің «Жақсы-жаман» атты термесін тыңдаңыз. Ішінде кездескен адам қасиеттерін есте сақтап, санамалап айтып беріңіз. (27-слайд)**

 **Қорытындылау**

«Бес саусақ» әдісін қолдану

Параққа алақанды қойып, оны жиегімен қаламмен айналдырып өтеді.Осыдан соң сабақ туралы мынандай сұрақтарға жауап беріп, салынған саусақтарына жазады:

Бас бармақ – басты мәселе. Бүгінгі сабақта ең құнды мәселе не болды?

Балалы үйрек - бірлесу. Қалай жұмыс жасадым, кімге көмек бердім?

Ортан терек - ойлану. Мен бүгін білім мен тәжірибе ала алдым ба?

Шылдыр шүмек - шынайылық. Сабақ маған ұнады ма? Неліктен?

Кішкентай бөбек - көңіл-күй ахуалы. Мен сабақта өзімді қалайша сезіндім?